proxectonos/corpus_dominio_legal_administrativo_tmp huggingface dataset:
DECRETO 54/2002, do 13 de febreiro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 27/02/2002

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase como membro suplente do Consello Económico e Social de Galicia a Mar Vázquez Fernández, en representación da Confederación de Empresarios de Galicia.
Santiago de Compostela, trece de febreiro de dous mil dous.
Manuel Fraga Iribarne
Presidente
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 15 de xaneiro de 2002 pola que se regula a extracción e comercialización de vieira (Pecten maximus).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 05/02/2002

Advertido erro no anexo I da devandita orde, publicada no Diario Oficial de Galicia nº 12, do 17 de xaneiro de 2002, cómpre realiza-la seguinte corrección:
-Incluír no anexo I o mapa da Ría de Ferrol.
DECRETO 51/2002, do 25 de febreiro, polo que se nomea presidente do Consello Consultivo de Galicia a José Antonio García Caridad.
PRESIDENCIA — II. AUTORIDADES E PERSOAL — 26/02/2002

De conformidade co establecido no artigo 10.1º da Lei 9/1995, do 10 de novembro, do Consello Consultivo de Galicia, vista a proposta formulada na súa reunión do día vinteún de febreiro de dous mil dous,
Nomeo presidente do Consello Consultivo de Galicia a José Antonio García Caridad.
Santiago de Compostela, vintecinco de febreiro de dous mil dous.
Manuel Fraga Iribarne
Presidente
RESOLUCIÓN do 20 de febreiro de 2002 de nomeamento do Valedor do Pobo da Comunidade Autónoma de Galicia.
PARLAMENTO DE GALICIA — II. AUTORIDADES E PERSOAL — 26/02/2002

En execución do acordo adoptado polo Pleno do Parlamento de Galicia, en sesión que tivo lugar o día 19 de febreiro de 2002, e no exercicio das atribucións a min conferidas polo artigo 3.2º da Lei autonómica 6/1984, do 5 de xuño, con esta data e coa miña sinatura acredito o nomeamento de José Ramón Vázquez Sandes como Valedor do Pobo coas prerrogativas, as atribucións, os deberes e as facultades derivadas da súa condición de alto comisionado do Parlamento de Galicia.
Santiago de Compostela, 20 de febreiro de 2002.
José María García Leira
Presidente do Parlamento de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 6 de febreiro de 2002 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 26/02/2002

Os comités éticos de Investigación Clínica son os encargados de emitir informe sobre tódolos ensaios
clínicos que se realicen dentro do seu ámbito territorial. Os ensaios clínicos e os comités éticos de Investigación Clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996 e os seus membros serán nomeados por orde da Consellería de Sanidade e Servicios Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 6 de febreiro de 2002.
José María Hernández Cochón
Conselleiro de Sanidade
ANEXO
Novo membro do CEIC de Galicia:
Manuel Portela Romero.
(Médico de atención primaria. C.S. de Outes).
ORDE do 6 de febreiro de 2002 pola que cesan membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 26/02/2002

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Cesa, a petición propia, como membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 6 de febreiro de 2002.
José Mª Hernández Cochón
Conselleiro de Sanidade
ANEXO
Persoa que cesa como membro do CEIC de Galicia.
Ángel Alonso Hernández.
RESOLUCIÓN do 12 de febreiro de 2002, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0001332/1999, interposto pola Asociación de Profesores de Escolas de Idiomas de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/02/2002

En cumprimento da resolución do Tribunal Superior de Xustiza de Galicia, Sala do Contencioso-Administrativo, sección primeira, pola que se amplía o recurso número 01/0001332/1999, interposto inicialmente contra a orde da Consellería de Educación e Ordenación Universitaria do 30 de abril de 1999 (DOG do 3 de xuño), á outra Orde, do 26 de xullo de 2001 (DOG do 17 de agosto), relativas ámbalas dúas ó Plan Experimental de Potenciación da Aprendizaxe de Linguas Estranxeiras nos Institutos de Educación Secundaria, esta secretaría xeral, de conformidade co artigo 49 da Lei 29/1998, reguladora da xurisdicción contencioso-administrativa, notifica a remisión do expediente ó citado tribunal e empraza as persoas interesadas na Orde do 26 de xullo de 2001 para que comparezan, no prazo de nove días, como demandadas no referido recurso.
Santiago de Compostela, 12 de febreiro de 2002.
Máximo García Serrano
Secretario xeral da Consellería de Educación
e Ordenación Universitaria
RESOLUCIÓN do 6 de febreiro de 2002 pola que se designa a data, a hora e o lugar para a realización do sorteo público ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/02/2002

De conformidade co establecido no artigo 9 do Regulamento de selección de persoal da Administración da Comunidade Autónoma de Galicia, aprobado polo Decreto 95/1991, do 20 de marzo, cómpre realizar, previamente á convocatoria dos procesos de selección e con validez para todos eles, o sorteo público no que se determinará a orde de actuación dos aspirantes nos procesos de selección que se deriven da oferta de emprego público correspondente ó ano 2002, debendo recollerse o resultado do dito sorteo en cada convocatoria.
En consecuencia, resólvese realiza-lo mencionado sorteo en acto público o día 26 de febreiro, ás 11 horas, na sala B da Consellería da Presidencia, Relacións Institucionais e Administración Pública, edificio administrativo San Caetano, Santiago de Compostela.
Santiago de Compostela, 6 de febreiro de 2002.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 30 de xaneiro de 2002 sobre homologación de varios cursos para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/02/2002

Ó abeiro do disposto na disposición derradeira primeira, do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, e para os efectos establecidos nos artigos 32 e 33 do referido decreto, esta consellería resolve homologa-lo os seguintes cursos:
Organización de actividades turísticas na natureza, que se desenvolverán no Centro Comarcal Expo-Lemos do 7 de febreiro ó 2 de marzo de 2002, cunha duración de 36 horas lectivas, organizado pola Escola Galega do Tempo Libre D. Bosco.
Seminario itinerante «Vía de la Plata», do 15 ó 20 de febreiro de 2002 cunha duración de 25 horas lectivas, organizado pola Asociación Profesional de Guías Turísticos de Galicia.
O modernismo e a súa época que se desenvolverá na Coruña a partir do 4 de marzo de 2002 e en Pontevedra a partir do 6 de marzo de 2002, cunha duracción de 28 horas lectivas, organizado pola Dirección Xeral de Turismo en colaboración coas delegacións provinciales da Coruña e Pontevedra.
Santiago de Compostela, 30 de xaneiro de 2002.
Jesús Pérez Varela
Conselleiro de Cultura, Comunicación Social e Turismo
CORRECCIÓN de erros.-Orde do 15 de xaneiro de 2002 pola que se regula a solicitude única, no ano 2002, de axudas a superficies, animais e indemnización compensatoria, así como a solicitude doutras primas gandeiras.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 26/02/2002

Advertido erro, na citada orde, publicada no Diario Oficial de Galicia nº 13, do venres 18 de xaneiro de 2002, cómpre face-la oportuna corrección:
Na páxina 675, artigo 38º, parágrafo primeiro, letra b), sexta liña, onde di: «UGM/ha en comarcas con pluviometría superior a 80 mm/ano.», debe dicir: «UGM/ha en comarcas con pluviometría superior a 800 mm/ano.»
RESOLUCIÓN do 15 de marzo de 2002, da Dirección Xeral de Xustiza, pola que se emprazan os interesados no recurso contencioso-administrativo, procedemento abreviado 307/2001, interposto por Guillermo José Morado Acuña, Emilia Lores Silva e Juan Carlos Pedreira González.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/03/2002

Recibida providencia do Xulgado do Contencioso-Administrativo número un de Santiago de Compostela, pola que se reclamaba o expediente relativo ó recurso contencioso-administrativo, procedemento abreviado 307/2001, interposto por Guillermo José Morado Acuña, Emilia Lores Silva e Juan Carlos Pedreira González, contra a Orde do 25 de xaneiro de 2001 sobre selección, proposta e nomeamento de funcionarios interinos para cubriren prazas vacantes nos corpos de médicos forenses, oficiais, auxiliares e axentes da Administración de xustiza na Comunidade Autónoma galega, concretamente contra a lista definitiva de auxiliares da provincia de Pontevedra pola limitación na puntuación dos méritos xerais da antigüidade, computados soamente desde o ano 1992, esta dirección xeral remitiu o expediente administrativo que xa consta no xulgado.
Recibida posteriormente solicitude do órgano xudicial de emprazamento dos afectados, esta dirección xeral acorda notificar, para un xeral coñecemento, a tódalas persoas interesadas no procedemento, e son emprazados para que poidan comparecer como parte ante o Xulgado do Contencioso-Administrativo número un de Santiago de Compostela no prazo de nove días, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 15 de marzo de 2002.
Juan José Martín Álvarez
Director xeral de Xustiza
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
ORDE do 15 de marzo de 2002 pola que se nomean os membros do xurado do Premio das Letras e das Artes de Galicia, convocado pola Orde do 12 de febreiro de 2002.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/03/2002

O Decreto 288/1994, do 30 de setembro (modificado no seu artigo 5 polo Decreto 286/1995, do 19 de outubro), polo que se crea o Premio das Letras e das Artes de Galicia, dispón no seu artigo 4º (publicada corrección de erros no DOG nº 13, do 19 de xaneiro de 1995), a composición do xurado do premio mediante proposta das institucións citadas na devandita disposición.
En cumprimento do citado artigo, cómpre proceder ó nomeamento dos membros do xurado do Premio das Letras e das Artes de Galicia. Na súa virtude,
DISPOÑO:
Artigo 1º
Nomear presidente e membros do xurado do Premio das Letras e das Artes de Galicia as seguintes persoas:
1. Presidente:
Javier Río Barja, por delegación do conselleiro de Cultura, Comunicación Social e Turismo
2. Vocais:
Ramón Castromil Ventureira, proposto polo Consello da Cultura Galega.
Xosé Ramón Barreiro Fernández, proposto pola Real Academia Galega.
Luis Iglesias Feijoo, proposto pola Universidade de Santiago de Compostela.
Baudilio Barreiro Mallón, proposto pola Universidade da Coruña.
Jesús Hernández Sánchez, proposto pola Universidade de Vigo.
Julio A. Fernández Argüelles, proposto pola Real Academia de Belas Artes Nosa Señora do Rosario.
Agustín Sixto Seco, nomeado polo conselleiro de Cultura, Comunicación Social e Turismo.
José Manuel García Iglesias, nomeado polo conselleiro de Cultura, Comunicación Social e Turismo.
3. Secretaria:
Mª del Carmen García Campelo, directora xeral de Promoción Cultural.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de marzo de 2002.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 25 de marzo de 2002 pola que se emprazan as partes interesadas no recurso contencioso-administrativo 01/0000357/2002 dereitos fundamentais IN, interposto por Unións Agrarias de Galicia contra a orde da Consellería de Política Agroalimentaria e Desenvolvemento Rural, do 21 de febreiro de 2002, pola que se fai público o censo electoral provisional correspondente ás persoas físicas para as primeiras eleccións a cámaras agrarias de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 27/03/2002

A Consellería de Política Agroalimentaria e Desenvolvemento Rural recibiu da Sala do Contencioso-Administrativo (sección primeira) do Tribunal Superior de Xustiza de Galicia na Coruña, providencia pola que se admite a trámite o recurso contencioso-administrativo 01/0000357/2002 dereitos fundamentais IN, interposto por Unións Agrarias de Galicia contra a orde da Consellería de Política Agroalimentaria e Desenvolvemento Rural, do 21 de febreiro de 2002, pola que se fai público o censo electoral provisional correspondente ás persoas físicas para as primeiras eleccións a cámaras agrarias de Galicia.
En consecuencia, esta secretaria xeral acordou, de conformidade co disposto no artigo 116 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente á referida sala, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 5 (cinco) días, contados desde o seguinte ó da publicación desta resolución no Diario Oficial de Galicia.
Santiago de Compostela, 25 de marzo de 2002.
José Antonio Álvarez Vidal
Secretario xeral da Consellería de Política
Agroalimentaria e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 4 de febreiro de 2002, da Dirección Xeral de Infraestructuras Agrarias, pola que se notifican resolucións de recursos de alzada contra o acordo de concentración parcelaria da zona dos Blancos (Os Blancos-Ourense), devoltas polo servicio de correos.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 27/03/2002

Por esta resolución, e en cumprimento do establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e por ser devoltas polo servicio de correos, notifícaselles ós interesados, cos datos persoais e último domicilio coñecido que figuran nos anexos I e II, a parte dispositiva da resolución dos recursos de alzada interpostos por Lisardo Fernández Pérez e Francisco Mandianes Díaz contra o acordo de concentración parcelaria da zona dos Blancos (Os Blancos-Ourense).
Santiago de Compostela, 4 de febreiro de 2002.
Alejandro Martínez-Geijo Nogueira-Soares
Director xeral de Infraestructuras Agrarias
ANEXO I
Destinatario: Lisardo Fernández Pérez.
Domicilio: Os Blancos (Os Blancos-Ourense).
Texto: desestima-lo recurso de alzada interposto por Lisardo Fernández Pérez, contra o acordo de con
centración parcelaria da zona dos Blancos (Os Blancos-Ourense).
Contra esta resolución, definitiva na vía administrativa, cabe formular recurso contencioso-administrativo ante o órgano xurisdiccional competente no prazo de dous meses, contados a partir do día seguinte ó da súa notificación, de conformidade co establecido no artigo 46 da Lei reguladora da xurisdicción contencioso-administrativa, do 13 de xullo de 1998.
ANEXO II
Destinatario: Francisco Mandianes Díaz.
Domicilio: Covelas, 32231 Os Blancos (Ourense).
Texto: estima-lo recurso de alzada interposto por Francisco Mandianes Díaz, contra o acordo de concentración parcelaria da zona dos Blancos (Os Blancos-Ourense), no sentido de modificar, tal e como se reflicte nos planos que se achegan, a localización dos seus predios nº 1.865 (Francisco Mandianes Díaz), 1.866 (José Méndez Penín) e 1.867 (terra sobrante), sen que varíen as súas superficies e valores.
Contra esta resolución, definitiva na vía administrativa, cabe formular recurso contencioso-administrativo ante o órgano xurisdiccional competente no prazo de dous meses, contados a partir do día seguinte ó da súa notificación, de conformidade co establecido no artigo 46 da Lei reguladora da xurisdicción contencioso-administrativa, do 13 de xullo de 1998.
Achéganse con esta resolución copias parciais dos planos, así como fichas de atribucións dos interesados.
De todo o cal se dará traslado á documentación e ós planos do acordo para os debidos efectos, así como ós interesados na forma prevista na lexislación vixente.
DECRETO 86/2002, do 7 de marzo, polo que se acepta a cesión, a título gratuíto, feita polo Concello de Mondoñedo do inmoble situado na rúa Julia Pardo Montenegro, 13, termo municipal de Mondoñedo (Lugo), para a construcción da sede da cabeceira da comarca da Mariña central.
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/03/2002

O Pleno da Corporación municipal do Concello de Mondoñedo, reunido en sesión que tivo lugar o día 25 de outubro de 2001, acordou ceder á Comunidade Autónoma de Galicia o inmoble situado na rúa Julia Pardo Montenegro, 13, para a construcción da sede da cabeceira da comarca da Mariña central.
A Secretaría Xeral e do Patrimonio tramitou o correspondente expediente de aceptación da cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, pola que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Mondoñedo acordou a cesión e logo de deliberación do Consello da Xunta de Galicia na súa reunión do día sete de marzo de dous mil dous,
DISPOÑO:
Artigo 1º
Acéptase a cesión feita polo Concello de Mondoñedo, a título gratuíto, do inmoble situado na rúa Julia Pardo Montenegro, 13, de Mondoñedo (Lugo), coñecida como Casa Cuartel composta de planta baixa, dous pisos altos e faiado, que mide aproximadamente uns vinte metros corenta centímetros de fronte por uns doce metros cincuenta centímetros de fondo, cunha horta ó fondo, amurallada, duns dous ferrados e vintedous cuartillos, ou dezaseis áreas e oitenta e cinco centiáreas. Todo forma un conxunto que linda ó fronte, coa citada rúa Julia Pardo; ó fondo, co predio de Ramón Cabanelea e outros; á dereita, entrando, coa casa dos herdeiros de Aladino González; e á esquerda, coa horta de Ramón Otero Otero e fillos.
Inscrito no Rexistro da Propiedade de Mondoñedo no tomo 689, libro 122, folio 220, predio nº 22.037.
Artigo 2º
O inmoble cedido destinarase á construcción da sede da cabeceira da comarca da Mariña central.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comuidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, sete de marzo de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 85/2002, do 7 de marzo, polo que se desafecta do dominio público unha parcela que integra o inmoble coñecido como centro de ensinanzas integradas Cruceiro Baleares ou Universidade Laboral situado no Burgo, termo municipal de Culleredo (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 27/03/2002

A Comunidade Autónoma de Galicia, en virtude do Real decreto 1783/1982, do 24 de xullo, sobre traspaso de funcións e servicios do Estado á Comunidade Autónoma de Galicia en materia de educación (BOE nº 182, do 31 de xullo), ten a titularidade do inmoble coñecido como centro de ensinanzas integradas Cruceiro Baleares ou Universidade Laboral situado no Burgo, termo municipal de Culleredo (A Coruña).
A Consellería de Educación e Ordenación Universitaria, que ten na actualidade adscrito o inmoble, con datas 17 de abril de 2001 e 1 de febreiro de 2002, achegou á Secretaría Xeral e do Patrimonio informes dos que se deduce a conformidade coa desafectación do dominio público dunha parcela de 4.576,66 m, (delimitada no plano incorporado ó expediente), co fin da súa posterior integración na xunta de compensación do Polígono M8, M9 e M10 do Plan Parcial de Cordeda-2ª fase no Concello de Culleredo.
Por todo isto, ó abeiro do disposto no artigo 10 da Lei 3/1985, do 12 de abril, do patrimonio da Comunidade Autónoma de Galicia, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día sete de marzo de dous mil dous,
DISPOÑO:
Artigo 1º
Desáfectase do dominio público unha parcela de 4.576,66 m que se segregará do inmoble coñecido como centro de ensinanzas integradas Cruceiro Baleares ou Universidade Laboral situado no Burgo, termo municipal de Culleredo (A Coruña), delimitada segundo o plano incoporado ó expediente.
Artigo 2º
O ben inmoble antes descrito adquire natureza patrimonial, sen prexuízo do cumprimento da recepción formal por parte da Consellería de Economía e Facenda do ben desafectado de conformidade co disposto no artigo 27 do Decreto 50/1989, do 9 de marzo, polo que se aproba o Regulamento para a execución da Lei 3/1985, do patrimonio da Comunidade Autónoma de Galicia.
Santiago de Compostela, sete de marzo de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 16 de xaneiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado número 309/2001, interposto por José Carlos Varela Fuentes.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/02/2002

A Dirección Xeral da Función Pública recibiu do Xulgado do Contencioso-Administrativo número un
de Santiago de Compostela providencia pola que se admite a trámite a demanda correspondente ó recurso contencioso-administrativo procedemento abreviado nº 309/2001, interposto por José Carlos Varela Fuentes, contra a resolución da Consellería da Presidencia e Administración Pública do 10 de outubro de 2001, pola que se desestima o recurso de alzada contra a Resolución do 10 de maio de 2001 pola que se fan públicas as listas reguladas no Decreto 89/1997, do 10 de abril, para a cobertura con carácter temporal de postos de traballo correspondentes ó corpo facultativo de grao medio da Xunta de Galicia (grupo B), escala de enxeñeiros técnicos forestais, lista B.
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un de Santiago de Compostela no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 16 de xaneiro de 2002.
Joaquín López-Rúa Soler
Director xeral da Función Pública
RESOLUCIÓN do 11 de xaneiro de 2002 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó terceiro trimestre de 2001.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/02/2002

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó terceiro trimestre de 2001, que figuran como anexo a esta resolución.
Santiago de Compostela, 11 de xaneiro de 2002.
José Antonio Orza Fernández
Conselleiro de Economía e Facenda
RESOLUCIÓN do 16 de xaneiro de 2002, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado número 276/2001-L, interposto por Purificación Castromán Rajoy.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/02/2002

A Dirección Xeral da Función Pública recibiu do Xulgado do Contencioso-Administrativo número dous de Pontevedra providencia pola que se admite a trámite a demanda correspondente ó recurso contencioso-administrativo procedemento abreviado nº 276/2001-L, interposto por Purificación Castromán Rajoy, contra a resolución da Consellería da Presidencia e Administración Pública do 29 de outubro de 2001, pola que se desestima o recurso de alzada contra o acordo do 7 de maio de 2001 da comisión permanente de selección para postos de funcionarios, polo que se desestima a súa reclamación relativa ás listas para a cobertura temporal de postos de traballo correspondentes ó corpo subalterno da Xunta de Galicia (grupo E).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número dous de Pontevedra no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 16 de xaneiro de 2002.
Joaquín López-Rúa Soler
Director xeral da Función Pública
ORDE do 1 de febreiro de 2002 pola que se dispón o nomeamento do vocal en representación da Federación Nacional de Transportes, Comunicacións e Mar da UGT (FNTCM-UGT) de Galicia no Consello de Administración da Autoridade Portuaria de Pontevedra-Marín.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 07/02/2002

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 faculta o conselleiro de Política Territorial, Obras Públicas e Vivenda para o presente acordo.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, vista a proposta de nomeamento realizada ó abeiro do disposto no artigo 40, número 2º, da Lei 27/1992, pola Federación Nacional de Transportes, Comunicacións e Mar da UGT de Galicia (FNTCM-UGT) en canto organización sindical máis representativa do porto, e en canto órgano competente,
DISPOÑO:
O nomeamento de Ignacio Pérez Calzado como vocal do Consello de Administración da Autoridade Portuaria de Pontevedra-Marín, en representación
da Federación Nacional de Transportes, Comunicacións e Mar da UGT de Galicia (FNTCM-UGT).
Santiago de Compostela, 1 de febreiro de 2002.
José Cuíña Crespo
Conselleiro de Política Territorial,
Obras Públicas e Vivenda
ORDE do 1 de febreiro de 2002 pola que se dispón o cesamento por paso a outro destino do vocal dos consellos de administración das autoridades portuarias da Coruña, San Cibrao, Ferrol e a súa ría, Vilagarcía de Arousa e a súa ría, Marín e ría de Pontevedra e de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 07/02/2002

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 faculta o conselleiro de Política Territorial, Obras Públicas e Vivenda para o presente acordo.
En consecuencia,
DISPOÑO:
O cesamento por paso a outro destino de Benito González Aller como vocal dos consellos de administración das autoridades portuarias da Coruña, San Cibrao, Ferrol e a súa ría, Vilagarcía de Arousa e a súa ría, Marín e ría de Pontevedra e de Vigo e a súa ría, agradecéndolle os servicios prestados.
Santiago de Compostela, 1 de febreiro de 2002.
José Cuíña Crespo
Conselleiro de Política Territorial,
Obras Públicas e Vivenda
ORDE do 1 de febreiro de 2002 pola que se dispón o nomeamento do vocal en representación da Federación Nacional de Transportes, Comunicacións e Mar da UGT (FNTCM-UGT) de Galicia no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 07/02/2002

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 faculta o conselleiro de Política Territorial, Obras Públicas e Vivenda para o presente acordo.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación
dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, vista a proposta de nomeamento realizada ó abeiro do disposto no artigo 40, número 2º, da Lei 27/1992, pola Federación Nacional de Transportes, Comunicacións e Mar da UGT de Galicia (FNTCM-UGT) en canto que organización sindical máis representativa do porto, e en canto órgano competente,
DISPOÑO:
O nomeamento de Ignacio Pérez Calzado como vocal do Consello de Administración da Autoridade Portuaria de Vilagarcía de Arousa, en representación da Federación Nacional de Transportes, Comunicacións e Mar da UGT de Galicia (FNTCM-UGT).
Santiago de Compostela, 1 de febreiro de 2002.
José Cuíña Crespo
Conselleiro de Política Territorial,
Obras Públicas e Vivenda
ORDE do 1 de febreiro de 2002 pola que cesa o presidente do Consello Regulador da Denominación de Orixe Ribeiro.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 07/02/2002

A Orde do 2 de febreiro de 1976, do Ministerio de Agricultura, aprobou o regulamento da D. O. Ribeiro e do seu consello regulador, amparando a producción dos viños de calidade desta comarca vitivinícola, do xeito e condicións que determina o seu regulamento particular.
A competencia para efectuar nomeamentos e destitucións dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, ó conselleiro de Política Agroalimentaria e Desenvolvemento Rural, unha vez asumidas as funcións na materia, de acordo coa competencia recollida no artigo 30.I.3 e 4 do Estatuto de Autonomía de Galicia.
Por todo iso, de conformidade co previsto e no uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O cesamento, por pedimento propio de Ángel González Pérez nas súas funcións como presidente do Consello Regulador da Denominación de Orixe Ribeiro, agradecéndolle os servicios prestados no exercicio do seu cargo, para o que foi nomeado por orde da Consellería de Agricultura, Gandería e Política Agroalimentaria do 4 de maio de 1998.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 1 de febreiro de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 1 de febreiro de 2002 pola que se dispón o cesamento do vocal en representación da Federación Nacional de Transportes, Comunicacións e Mar da UGT (FNTCM-UGT) de Galicia no Consello de Administración da Autoridade Portuaria de Vilagarcía de Arousa.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 07/02/2002

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 faculta o conselleiro de Política Territorial, Obras Públicas e Vivenda para o presente acordo.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, vista a proposta de nomeamento realizada ó abeiro do disposto no artigo 40, número 2º, da Lei 27/1992, pola Federación Nacional de Transportes, Comunicacións e Mar da UGT de Galicia (FNTCM-UGT) en canto organización sindical máis representativa do porto, e en canto órgano competente,
DISPOÑO:
O cesamento de Víctor Pazos Lara como vocal do Consello de Administración da Autoridade Portuaria de Vilagarcía de Arousa, en representación da Federación Nacional de Transportes, Comunicacións e Mar da UGT de Galicia (FNTCM-UGT).
Santiago de Compostela, 1 de febreiro de 2002.
José Cuíña Crespo
Conselleiro de Política Territorial,
Obras Públicas e Vivenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 1 de febreiro de 2002 pola que se dispón o cesamento do vocal en representación da Federación Nacional de Transportes, Comunicacións e Mar da UGT (FNTCM-UGT) de Galicia no Consello de Administración da Autoridade Portuaria de Pontevedra-Marín.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 07/02/2002

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002 faculta o conselleiro de Política Territorial, Obras Públicas e Vivenda para a presente designación.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación
dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, vista a proposta de nomeamento realizada ó abeiro do disposto no artigo 40, número 2º, da Lei 27/1992, pola Federación Nacional de Transportes, Comunicacións e Mar da UGT de Galicia (FNTCM-UGT) en canto que organización sindical máis representativa do porto, e en canto órgano competente,
DISPOÑO:
O cesamento de Alfonso Pérez Martínez como vocal do Consello de Administración da Autoridade Portuaria de Pontevedra-Marín, en representación da Federación Nacional de Transportes, Comunicacións e Mar da UGT de Galicia (FNTCM-UGT).
Santiago de Compostela, 1 de febreiro de 2002.
José Cuíña Crespo
Conselleiro de Política Territorial,
Obras Públicas e Vivenda
RESOLUCIÓN do 21 de xaneiro de 2002, complementaria da do 14 de novembro de 2001, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2002, correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/02/2002

Como consecuencia da modificación das festas laborais de carácter local levada a cabo polo concello
de Negreira (A Coruña) e polo concello de Tomiño (Pontevedra) e realizadas -por petición dos concellos- as oportunas rectificacións polas delegacións provinciais da Consellería de Xustiza, Interior e Relacións Laborais da Coruña e Pontevedra, respectivamente, cómpre face-las correspondentes rectificacións na antedita resolución, publicada no Diario Oficial de Galicia nº 229, do 27 de novembro de 2001, así:
-No anexo I provincia da Coruña, na páxina 15.136, onde di: «57. Negreira: 6 de xullo, San Cristovo; 17 de setembro, Santa Margarida», debe dicir: «57. Negreira: 12 de xullo, Festas do Verán; 16 de setembro, día de Santa Margarida».
-No anexo IV provincia de Pontevedra, na páxina 15.141, onde di: «55. Tomiño: 16 de agosto, San Roque; 9 de setembro, Festa da Virxe do Alivio», debe dicir: «55. Tomiño: 16 de agosto, San Roque; 16 de setembro, Festa da Virxe do Alivio».
Santiago de Compostela, 21 de xaneiro 2002.
José Vázquez Portomeñe
Director xeral de Relacións Laborais
RESOLUCIÓN do 1 de febreiro de 2002, da Secretaría Xeral e do Patrimonio da Consellería de Economía e Facenda, pola que se emprazan as corporacións locais interesadas nos recursos contencioso-administrativos números 01/0001512/2001 IN e 01/0001515/2001 IN, interpostos polos concellos da Coruña e Vigo, respectivamente.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/02/2002

A Secretaría Xeral e do Patrimonio recibiu da Sala do Contencioso-Administrativo do Tribunal Superior de Xustiza de Galicia providencia pola que se admiten a trámite os recursos contencioso-administrativos números 01/0001512/2001 IN e 01/0001515/2001 IN, interpostos contra o Decreto 260/2001, polo que se desenvolve a disposición adicional oitava da Lei 5/2000, do 28 de decembro, no relativo á aplicación e xustificación polos concellos beneficiarios do Fondo de Cooperación Local.
En consecuencia, a Secretaría Xeral e do Patrimonio acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas corporacións locais interesadas no procedemento, as que se empraza para que poidan comparecer como parte nos autos perante a Sala do Contencioso-Administrativo do Tribunal Superior de Xustiza de Galicia, sección primeira,
no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 1 de febreiro de 2002.
Emilio Álvarez Rey
Secretario xeral e do Patrimonio da Consellería
de Economía e Facenda
DECRETO 27/2002, do 24 de xaneiro, polo que se nomea vocal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 11/02/2002

O Consello de Administración é o órgano superior colexiado do ente público Portos de Galicia, así se dispón no artigo 10 do Regulamento do ente aprobado polo Decreto 220/1995, do 20 de xullo.
No citado artigo sinálase a composición do Consello de Administración do ente público, así como a forma de nomea-los vocais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica que serán nomeados por proposta dos respectivos conselleiros.
En concordancia co Decreto 350/1997, do 10 de decembro de 1997, polo que se determinan os centros directivos dependentes da Presidencia da Xunta de Galicia, a Secretaría Xeral de Turismo polo dis
posto no artigo 2.VI do Decreto 8/1998 do 8-1-1998 polo que se desenvolve a estructura orgánica da Consellería de Cultura, Comunicación Social e Turismo, quedou integrada nesta co carácter de Dirección Xeral de Turismo.
Producida a vacante do vocal representante da Dirección Xeral de Turismo no Consello de Administración do ente público, como consecuencia do cesamento polo Decreto 277/2001, do 25 de outubro, por paso a outro destino, do titular dela, e o posterior nomeamento de novo titular da devandita Dirección Xeral de Turismo, en virtude do procedemento do artigo 10 números 3 e 9, do Decreto 227/1995, do 20 de xullo, e vista a proposta emitida pola Consellería de Cultura, Comunicación Social e Turismo, por proposta do conselleiro de Política Territorial, Obras Públicas e Vivenda na súa reunión do día vintecatro de xaneiro de dous mil dous,
DISPOÑO:
Artigo único.
Nomea-lo vocal do Consello de Administración do ente público Portos de Galicia:
1. En representación da Administración autonómica:
-Dirección Xeral de Turismo: María Ángeles Antón Vilasánchez.
Santiago de Compostela, vintecatro de xaneiro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
DECRETO 25/2002, do 24 de xaneiro, polo que se dispón o cesamento de vocal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 11/02/2002

O Consello de Administración é o órgano superior colexiado do ente público Portos de Galicia, así se dispón no artigo 10 do Regulamento do ente aprobado polo Decreto 220/1995, do 20 de xullo.
No citado artigo sinálase a composición do Consello de Administración do ente público, así como a forma de nomea-los vocais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica que serán nomeados por proposta dos respectivos conselleiros.
En concordancia co Decreto 350/1997, do 10 de decembro de 1997, polo que se determinan os centros directivos dependentes da Presidencia da Xunta de Galicia, a Secretaría Xeral do Turismo, polo disposto no artigo 2.VI do Decreto 8/1998, do 8-1-1998 polo que se desenvolve a estructura orgánica da Consellería de Cultura, Comunicación Social e Turismo, quedou integrada nesta con carácter de Dirección Xeral de Turismo.
Producida a vacante do vocal representante da Dirección Xeral de Turismo no Consello de Administración do ente público, como consecuencia do cesamento, por Decreto 277/2001, do 25 de outubro, por paso a outro destino do titular dela, e o posterior nomeamento de novo titular da devandita Dirección Xeral de Turismo, e vista por proposta emitida pola Consellería de Cultura, Comunicación Social e Turismo, por proposta do conselleiro de Política Territorial, Obras Públicas e Vivenda na súa reunión do día vintecatro de xaneiro de dous mil dous,
DISPOÑO:
Artigo único.
Que cese como vocal do Consello de Administración do ente público Portos de Galicia, agradecéndolle os servicios prestados:
1. En representación da Administración autonómica:
-Dirección Xeral de Turismo: Aurelio Miras Portugal.
Santiago de Compostela, vintecatro de xaneiro de dous mil dous.
Manuel Fraga Iribarne
Presidente
José Cuiña Crespo
Conselleiro de Política Territorial,
Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 26/2002, do 8 de febreiro, polo que se nomea director xeral de Relacións Institucionais a Pedro Puy Fraga.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 11/02/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día oito de febreiro de dous mil dous,
Nomeo a Pedro Puy Fraga director xeral de Relacións Institucionais.
Santiago de Compostela, oito de febreiro de dous mil dous.
Manuel Fraga Iribarne
Presidente
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA